b'\n_START_ARTICLE_\nConde de Regla (1786)\n_START_SECTION_\nValmistus\n_START_PARAGRAPH_\nRomero Lansan suunnittelema alus tilattiin Havannasta Kuubasta. Alus laskettiin vesille 14. marraskuuta 1786.\n_START_SECTION_\nPalvelus\n_START_PARAGRAPH_\nAlus oli koeajoissa vuonna 1787 p\xc3\xa4\xc3\xa4llikk\xc3\xb6n\xc3\xa4\xc3\xa4n Juan de L\xc3\xa1ngara y Huerte, joka ilmoitti aluksen merikelpoisuuden olevan hyv\xc3\xa4 ja tykkipatterien olevan tehokkaita. Vuonna 1797 alus osallistui Cabo de S\xc3\xa3o  Vicenten taisteluun, jossa Espanjan laivasto menetti nelj\xc3\xa4 alusta. Conde de Reglan miehist\xc3\xb6st\xc3\xa4 sai surmansa yhdeks\xc3\xa4n mukaan lukien kommodori kreivi Amblimont. Lis\xc3\xa4ksi aluksella haavoittui kuusitoista miehist\xc3\xb6nj\xc3\xa4sent\xc3\xa4 pahoin mukaan lukien p\xc3\xa4\xc3\xa4llikk\xc3\xb6 Jer\xc3\xb3nimo Bravo._NEWLINE_Alus kuului 1799-1801 yhdistyneeseen ranskalais-espanjalaiseen laivastoon, joka saapui 10.-12. hein\xc3\xa4kuuta C\xc3\xa1diziin. Alus l\xc3\xa4hti laivaston mukana merelle 21. hein\xc3\xa4kuuta suunnaten Brestiin. Laivasto saapui 13. elokuuta Brestiin ankkuroituen redille. Napoleonin sodissa alus makasi ankkurissa  Carracassa ja vuonna 1811 alus romutettiin, jotta siihen k\xc3\xa4ytetty puutavara voitiin k\xc3\xa4ytt\xc3\xa4\xc3\xa4 satamassa olleiden Espanjan ja Britannian laivastojen alusten korjaamiseen.'